Nabi Tajima

**Nabi Tajima**, japonieraz **田島 ナビ** (Kagoshima, Japonia, 1900eko abuztuaren 4a - Kikai, Japonia, 2018ko apirilaren 21a) japoniar ehun urteduna izan zen, 117 urte eta 260 egun bete zituena. XIX. mendean jaiotako azken pertsona bizi egiaztatua eta belaunaldi galduaren azken ordezkari bizia izateagatik ezaguna. 2017ko irailaren 15ean Violet Brown hil ondoren munduan bizi zen pertsonarik zaharrena izan zen.

## Bizitza 
Tajima Arakin jaio zen, orduan Wan herrian, Kikaijima uhartearen mendebaldeko muturrean, Kagoshima prefekturan. Kikai herrian bizi izan zen, uharte berean dagoen Kagoshima prefekturan. Bederatzi seme-alaba (zazpi gizonezko eta bi emakumezko), 28 biloba, 56 birbiloba eta 35 hereniloba izan zituen.

Gainera, 2017ko abuztuaren 31tik 2020ko irailaren 18ra historiako asiar zaharrena izan zen, eta 2018ko martxoaren 22tik 2020ko irailaren 18ra historiako hirugarren pertsona zaharrena, Jeanne Calment frantziarraren eta Sarah Knauss estatubatuarraren atzetik.

Nabi Tajima hiru mende ezberdinetan bizi izan zen pertsonarik zaharrena izan zen, eta 1900. urteko azkena.

### Heriotza 
2018ko apirilaren 21ean, 117 urte eta 260 egun zituela, hil zen Kikai hirian, Kagoshiman.

## Adin errekorrak 
Baliteke erregistro horiek benetakoak ez izatea, adina eztabaidan baitago.

* 2015eko urtarrilaren 3an, Bernice Madigan hil zenean, munduko 10 pertsona zaharrenen zerrendan sartu zen.
* 2015eko irailaren 27an, Japoniako pertsona zaharrena bihurtu zen, Tokioko anonimotasunean bizi zen pertsona bat hil ostean.
* 2016ko maiatzaren 12an Susannah Mushatt Jones estatubatuar afroameikarra hil zenean, munduko hirugarren pertsona zaharrena bihurtu zen, 115 urte eta 282 egunekin.
* 2016ko abuztuaren 4an, 116 urte bete zituen, adin-ebidentziadun hamabosgarren pertsona eta Japoniako laugarren pertsona bihurtu zen eta Japoniako hirugarren emakumea.
* 2016ko irailaren 27an, 116 urte eta 54 egunekin, Jiroemon Kimura japoniar gizonaren adinera heldu zen eta Japoniako hirugarren pertsonarik zaharrena bihurtu zen.
* 2017ko urtarrilaren 26an, 116 urte eta 175 egunekin, Tane Ikairen adinera heldu zen eta Japoniako bigarren pertsonarik zaharrena eta historiako hamargarren zaharrena bilakatu zen.
* 2017ko apirilaren 15ean, Emma Morano italiarra hil zenean, munduan bizirik zegoen bigarren pertsona zaharrena bihurtu zen 116 urte eta 254 egunekin.
* 2017ko maiatzaren 7an, 116 urte eta 276 egun zituela, Gertrude Weaverren adinera heldu zen eta historiako bederatzigarren pertsona zaharrena bilakatu zen.
* 2017ko abuztuaren 4an, 117 urte bete zituen, hortaz, hori lortu zuen zazpigarren pertsona bihurtu zen, eta bigarren japoniarra.
* 2017ko abuztuaren 31n, 117 urte eta 27 egunekin, Misao Okawa japoniarraren adina lortu zuen eta Japoniako eta Asiako historiako adin errekorra lortu zuen. Aldi berean, historiako seigarren pertsonarik zaharrena ere bihurtu zen.
* Violet Brown 2017ko irailaren 15ean hil zenean,une horretan  munduan bizirik zegoen pertsona zaharrena bihurtu zen, 117 urte eta 42 egunekin, eta XIX. mendean jaiotako azken pertsona bizia, adin-ebidentziarekin.
* 2017ko abenduaren 19an, 117 urte eta 137 egunekin, Emma Moranoren adinera heldu zen eta historiako bosgarren pertsonarik zaharrena izan zen.
* 2018ko otsailaren 9an, 117 urte eta 189 egunekin, Violet Brownen adinera heldu zen eta historiako laugarren pertsonarik zaharrena bilakatu zen.
* 2018ko martxoaren 22an, 117 urte eta 230 egunekin, Marie Louise Meilleurren adinera heldu zen eta historiako hirugarren pertsonarik zaharrena bilakatu zen.

## Ikus, gainera 
* Zerrenda: Bizirik dauden munduko pertsonarik zaharrenak

## Erreferentziak 
## Kanpo estekak